ПРОЕКТ!
ДО                                                                                                                         ОБЩИНСКИ СЪВЕТ 
ГР. КРУМОВГРАД

Д О К Л А Д Н А   З А П И С К А

от Себихан Керим Мехмед – Кмет на Община Крумовград

Относно: Приемане на Наредба за изменение и допълнение  на Наредбата за определянето и администрирането на местните такси и цени на услуги на територията на община Крумовград.
Дами и господа общински съветници, 
1. Причини и мотиви за приемане на настоящото изменение и допълнение в наредбата са следните: 

      
С   решение от 13 март 2020 г., Народното събрание на основание чл. 84, т. 12 от Конституцията на Република България, обяви извънредно положение.

На 24.03.2020 г. е приет Закон за мерките и действията по време на извънредното положение, обявено с решение на Народното събрание от 13.03.2020 г., с който се уреждат извънредните мерки на територията на Република България за предпазване, ограничаване и преодоляване последиците от разпространението и заразата с вируса на COVID-19 за времето от 13 март 2020 г. до прекратяването на извънредното положение, като са направени и промени в редица нормативни актове в тази посока.

Със заповеди на министъра на здравеопазването бяха въведени редица противоепидемични мерки под формата на забрани и ограничения, като част от тях са свързани с посещения на различни обществени събития и масови мероприятия, други  включват работа на различни търговски обекти при строг режим на санитарно-хигиенни изисквания и други ограничения в работата им. Основната цел на тези забрани е изпълнение на препоръките на Националния оперативен щаб за социална дистанция. 

Основна цел на новия закон и направените промени в нормативните актове е да се преодолеят последиците от въведените строги противоепидемични мерки. Една от въведените промени е промяна в данъчния режим, касаеща отлагане на законовия срок за ползване на отстъпката от 5 на сто на предплатилите за цялата година данъка върху недвижимите имоти и данъка върху превозните средства. Съгласно § 26 от горе упоменатия закон през 2020 г. отстъпка 5 на сто се прави на лицата, предплатили до 30 юни, не до 30 април, какъвто е срока според Закона за местни данъци и такси.

Законът за мерките и действията по време на извънредното положение, обявено с решение на Народното събрание от 13 март 2020 г., обаче не въвежда специални норми относно такса битови отпадъци. Съгласно чл. 69, ал. 1 от ЗМДТ таксата се заплаща по ред, определен от общинския съвет.

Съгласно чл. 17, ал. 3 от Наредбата за определянето и администрирането на местните такси и цени на услуги на територията на община Крумовград на ОбС-Крумовград, на предплатилите до 30 април такса битови отпадъци за цялата година се прави отстъпка 5 на сто. 
С настоящият проект на наредба за изменение и допълнение на Наредбата, се предвижда да бъде отложен еднократно за 2020 г. срокът за ползване на отстъпка при заплащане на ТБО за цялата година, като се удължи срокът за плащане с отстъпка до 30 юни 2020 г.


2. Цели, които се поставят с предлаганите изменения и допълнения на наредбата:

Целта на настоящото изменение и допълнение е да се  даде възможност на жителите на община Крумовград да се възползват от отстъпката в по-дълъг период, с оглед извънредната ситуация в страна, която освен до социална изолация, косвено води и до битови трудности и финансови затруднения на фирмите, семействата и домакинствата. Освен да облекчи финансовото положение на физическите и юридическите лица, удължаването на срока на плащане с отстъпка ще допринесе за намаляване на струпване на хора поради скорошното изтичане на срока за плащане с отстъпка, което от своя страна би могло да се ползва и като превантивна мярка срещу разпространение на вирус COVID-19.
3. Очаквани резултати от приемане на предлаганите изменения и допълнения на наредбата:

Ще се осигури защита на интереса на местните жители и облекчение при плащане на местни такси в период на затруднение в житейски и финансов план, чрез еднократното удължаване на срока за ползване на привилегия при заплащане на такса битови отпадъци за цялата година с отстъпка от 5 процента. 


4. Финансови средства, необходими за прилагането на новата уредба:


Предлаганите промени не изискват финансовите средства за прилагането им. 
5. Анализ за съответствие с правото на Европейския съюз и правото на Република България:


Предлаганият проект на наредба за изменение и допълнение на Наредбата за определянето и администрирането на местните такси и цени на услуги на територията на община Крумовград на ОбС-Крумовград е разработен в съответствие с Европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя. 

На основание чл. 26, ал. 3 от Закона за нормативните актове, проектът за изменение и допълнение на цитираната по-горе наредба, е публикуван на интернет страницата на Община Крумовград. 

Предвид гореизложеното и във връзка с обявеното извънредното положение на територията на Република България, с решение на Народното събрание от 13.03.2020 г., на основание чл. 21, ал. 2 от Закона за местното самоуправление и местната администрация и чл. 69, ал. 1 от Закона за местните данъци и такси предлагам Общински съвет град Крумовград да приеме следното 

РЕШЕНИЕ:

Приема Наредба за изменение и допълнение на  Наредбата за определянето и администрирането на местните такси и цени на услуги на територията на община Крумовград на Общински съвет - Крумовград, както следва:
§ 1. В Преходни и заключителни разпоредби се прави следното изменение и допълнение:

1. Създава се нов § 13 със следното съдържание:

„§ 13. В следствие на извънредното положение на територията на Република България, обявено с решение на Народното събрание от 13.03.2020 г., през 2020 г. отстъпка 5 на сто се прави на лицата, предплатили до 30 юни такса битови отпадъци за цялата година.“

Внесъл докладната: …………………….

                                                                      

              (Себихан Мехмед)
Изготвил: …………...(А. Хаджъисмаил)
Съгласували: 1 ……………………..(В. Пехливанова)


    2 ……………(инж. А. Хаджимехмед)

